REPUBLIKA HRVATSKA
Dječji vrtić „Krijesnica“
Upravno vijeće
Na temelju članka 35. stavak 1. alineja 4. Zakona o predškolskom odgoju iobrazovanju („Narodne novine” broj 10/97, 107/07, 94/13 i 98/19) i članka 44. Statuta
Dječjeg vrtića „Krijesnica“ Upravno vijeće Dječjeg vrtića „Krijesnica“ na 13. sjednici
održanoj 12. listopada 2020. godine donosi
PRAVILNIK
o upisu djece i ostvarivanju prava i obveza korisnika usluga
Dječjeg vrtića „Krijesnica“
I. OPĆE ODREDBEČlanak 1.
Pravilnikom o upisu djece i ostvarivanju prava i obveza korisnika usluga Dječjeg
vrtića „Krijesnica“ (u daljnjem tekstu: Pravilnik) utvrđuju se mjerila i postupak upisa djece u
programe Dječjeg vrtića “Krijesnica“ (u daljnjem tekstu: Vrtić), kriteriji za ostvarenja prava
prednosti pri upisu, uvjeti pod kojima dijete može biti ispisano iz Vrtića te uvjeti i način
sudjelovanja roditelja/staratelja u cijeni programa Vrtića.
Članak 2.
U Vrtić se primaju predškolska djeca od navršenih 36 mjeseci života do polaska uosnovnu školu.
U novu pedagošku godinu upisuje se onoliko djece koliko ima slobodnih mjesta
sukladno odobrenju nadležnog ministarstva, odnosno do popune postojećih kapaciteta Vrtića
sukladno važećim pedagoškim standardima.
Veći broj djece, od broja utvrđenog prema mjerilima iz stavka 2. ovoga članka, bit će
upisan jedino uz suglasnost osnivača (Općina Mali Bukovec) te ako je osnivač prethodno
osigurao uvjete za prihvat većeg broja djece ili zapošljavanjem novih odgojitelja.
Članak 3.
U Dječjem vrtiću ostvaruju se sljedeći programi za djecu predškolske dobi:
1. redoviti 9 satni program njege, odgoja, obrazovanja, zdravstvene zaštite, prehrane isocijalne skrbi djece predškolske dobi (u nastavku teksta: cjelodnevni redoviti
program) usklađeni s radnim vremenom zaposlenih roditelja i potrebama djeteta uvremenu od 6,30 do 15,30;
2. Program predškole za djecu predškolskog uzrasta koja nisu polaznici programa dječjeg
vrtića iz stavka 1. ovog članka, koji se provodi od 01. listopada do 31. svibnja, dva
puta tjedno, u vremenu od 13:30 do 16:30 sati u ukupnom trajanju od 250 sati
godišnje.
Vrtić može, pored programa iz prethodnog stavka ovoga članka, izvoditi i druge
programe u skladu s potrebama djece i zahtjevima roditelja kao što su programi ranog učenja

stranih jezika te umjetničkog, kulturnog, vjerskog i športskog sadržaja ukoliko programi
imaju odobrenje Ministarstva.
Članak 4.
Program Vrtića organizira se za pet radnih dana tjedno, od ponedjeljka do petka.
Radno vrijeme Vrtića je od 6,30 do 15,30 sati.
U slučaju smanjenog broja djece ustanova ima pravo reorganizirati rad vrtića.
II. POSTUPAK UPISA I ISPISA DJECE IZ VRTIĆA
Članak 5.
Postupak upisa se smatra pokrenutim u trenutku predaje urednog zahtjeva Vrtiću.
Roditelj/staratelj može odustati od zahtjeva davanjem propisane izjave volje daodustaje od zahtjeva.
U slučaju iz stavka 2. donosi se rješenje o obustavi postupka upisa.
Članak 6.
Postupak upisa djece u programe Vrtića provodi Komisija za upis djece (u nastavku
teksta: Komisija) koju imenuje Upravno vijeće.
Upravno vijeće imenuje predsjednika i dva člana Komisije na vrijeme od četiri godine.
Komisija radi na sjednicama koje saziva predsjednik.
Sjednica se može održati ako je nazočna većina članova Komisije.
Komisija donosi odluke većinom glasova ukupnog broja članova Komisije.
Komisija odlučuje o zahtjevima za upis djece u odgojno-obrazovni program na temelju
rezultata cjelovitog uvida o razvoju i potrebama svakog djeteta te analize dostavljene
dokumentacije.
O radu Komisije vodi se Zapisnik.
Članak 7.
Ukoliko su ispunjeni uvjeti za upis, zahtjev se usvaja, a u suprotnom zahtjev se odbija
rješenjem.
Članak 8.
Na temelju podataka Komisije o broju upisane djece i ostalih podataka Upravno vijeće
donosi Rješenje o upisu koje se objavljuje na oglasnoj ploči i Internet stranici Vrtića u obliku
numeracijskih šifri za objavu popisa upisane djece.
Vrtić telefonski ili putem maila izdaje roditelju/staratelju numeracijsku šifru.
Dan objave rezultata na oglasnoj ploči i Internet stranici Vrtića smatra se danom
dostave roditeljima/starateljima.
Članak 9.
Roditelj/staratelj nezadovoljan rješenjem o upisu može podnijeti žalbu Upravnomvijeću u roku od 15 dana od dana objavljivanja rezultata upisa na oglasnoj ploči i Internet
stranici Vrtića.
Članak 10.
Prije uključivanja djeteta u odgojnu skupinu roditelj/staratelj dužan je sklopiti sVrtićem Ugovor o međusobnim pravima i obvezama davatelja i korisnika usluga.

Dijete ne može početi pohađati Vrtić dok nisu ispunjene sve naprijed navedeneobveze.
Dijete također ne može početi pohađati Vrtić ukoliko roditelji nisu podmirili ranija
dugovanja po osnovu korištenja usluga Vrtića.
Članak 11.
Svake godine, najkasnije do 30. travnja, na oglasnoj ploči Vrtića te internet stranicama
Vrtića, Vrtić objavljuje Oglas za upis djece u novu pedagošku godinu.
Oglas mora sadržavati sve potrebne upute za roditelje/staratelje, a obvezno:- rok za podnošenje Zahtjeva za upis i mjesto podnošenja Zahtjeva,- naznaku osnovne i dodatne dokumentacije koja se prilaže uz Zahtjev,- vrstu programa za koje se vrši upis djece,- rok i mjesto objave rezultata upisa.
Članak 12.
Roditelji/staratelji podnose zahtjeve za upis djece u roku koji je naveden u oglasu, a uz
popunjen obrazac Zahtjeva, koji sastavlja ravnatelj Vrtića, dužni su priložiti osnovnu
dokumentaciju:
1. preslike osobnih iskaznica obaju roditelja/staratelja,
2. rodni list djeteta,
3. potvrdu nadležnog pedijatra/liječnika o obavljenom sistematskom pregledu djeteta
prije upisa u predškolsku ustanovu i karton cijepljenja.
4. uvjerenje o prebivalištu djeteta.
Roditelji/staratelji koji se pozivaju na neki od kriterija za ostvarivanje prednosti
Zahtjevu za upis dužni su priložiti odgovarajući dokaz o ispunjavanju kriterija na koji sepozivaju.
Roditelji/staratelj koji imaju pravo na umanjenje cijene usluge Vrtića po kriterijima
koje utvrđuje predstavničko tijelo Općine Mali Bukovec, dužni su prilikom upisa priložiti
dokaz o ispunjavanju kriterija na koji se pozivaju. U slučaju nastanka okolnosti koje bi dovele
do gubitka ili promjene prava na umanjenje cijene usluge, roditelj/staratelj je dužan o tome
obavijestiti Vrtić u roku 15 dana od nastanka takve okolnosti, u protivnom se smatra da je
stekao financijsku korist bez pravne osnove te je dužan podmiriti razliku iznosa usluge
zajedno sa zakonskom zateznom kamatom.
Članak 13.
Upisi se vrše u pravilu u prvom tjednu mjeseca srpnja tekuće godine.
Iznimno, upis je moguć i tijekom pedagoške godine, ako u odgojnim skupinama ima
mjesta.
Djeca se u program Vrtića upisuju s prvim danom mjeseca, a ispisuju s posljednjim
danom mjeseca.
Članak 14.
Djeca upisana u Vrtić slijedom oglasa, odnosno donesenog rješenja, započinju
ostvarivati program od 1. rujna pedagoške godine, ako drugačije nije utvrđeno odlukom
osnivača ili ugovorom Vrtića s roditeljem/starateljem djeteta.
Pedagoška godina traje u pravilu od 1. rujna do 31. kolovoza.
Članak 15.

U slučaju prekida korištenja usluga Vrtića roditelj/staratelj djeteta dužan je izvijestiti
Vrtić najmanje 15 dana prije prekida, no ispis djeteta iz Vrtića moguć je tek kada su
podmirene sve financijske obveze roditelja/staratelja prema Vrtiću.
Vrtić će otkazati pružanje usluge ako dijete izostane iz vrtića neprekidno 15 ili više
radnih dana, a roditelj/staratelj ne izvijesti Vrtić o razlozima izostanka.
Vrtić će također otkazati pružanje usluge ukoliko roditelj/staratelj ne izvrši obvezu
plaćanja za usluge Vrtića u roku od 45 dana od dospijeća računa.
Članak 16.
Nakon izbivanja djeteta iz Vrtića u trajanju duljem od 60 dana, roditelj/staratelj djetetadužan je dostaviti potvrdu nadležnog pedijatra/liječnika o obavljenom zdravstvenom pregledu
iz koje je vidljivo da je dijete sposobno pohađati Vrtić
III. KRITERIJI ZA OSTVARENJE PRAVA PREDNOSTI PRI UPISUČlanak 17.
Ako se sva prijavljena djeca mogu upisati u Vrtić, neće se primjenjivati kriteriji zaostvarivanje prednosti.
Članak 18.
Kriteriji se rangiraju prema slijedećem redoslijedu:•djeca s prebivalištem na području Općine Mali Bukovec i Veliki Bukovec 15 bodova•
djeca roditelja žrtava i invalida Domovinskog rata
10 bodova•
djeca iz obitelji s troje ili više djece (bod za svako malodobno dijete)
1 bod•
djeca zaposlenih roditelja (bod za svakog zaposlenog roditelja)
5 bodova•
djeca s teškoćama u razvoju
2 boda•djeca samohranih roditelja
10 bodova•
djeca u udomiteljskim obiteljima
8 bodova•
djeca u godini prije polaska u osnovnu školu
10 bodova•
djeca roditelja koji primaju doplatak za djecu
2 bodaAko i nakon primjene kriterija iz prethodnog stavka više djece ostvaruje jednaku
prednost, svrstavanje se obavlja po datumu rođenja djeteta, od starijega k mlađemu.
Članak 19.
Pravo prednosti pri upisu na temelju kriterija iz članka 18. ovog Pravilnika utvrđujeDječji vrtić na temelju odgovarajuće dokumentacije koju dostavljaju roditelji uz zahtjev za
upis djeteta.
Članak 20.
Djeca koja se tijekom pedagoške godine ispišu iz vrtića, u novoj pedagoškoj godini
nemaju nikakvu prednost pri upisu.
Izuzetak od pravila iz prethodnog stavka ovog članka su djeca koja zbog svog
trenutnog psihofizičkog stanja ne pohađaju Vrtić više mjeseci ili cijelu pedagošku godinu.

IV. NAPLATA USLUGEČlanak 21.
Roditelj/staratelj plaća cijenu usluga na račun Vrtića koja se utvrđuje sukladno
posebnoj odluci koju donosi predstavničko tijelo Općine Mali Bukovec.
Članak 22.
Vrtić obračunava sudjelovanje roditelja/staratelja u punoj mjesečnoj cijeni usluga
Vrtića na temelju evidencije polaska djece i liječničkih ispričnica.
Na temelju obračuna iz stavka 1. ovoga članka, Vrtić dostavlja račun svakom
roditelju/staratelju najkasnije do 15. za tekući mjesec.
Roditelj/staratelj dužan je platiti sudjelovanje u punoj mjesečnoj cijeni usluga Vrtića
na temelju računa iz stavka 2. ovoga članka najkasnije do 20. u mjesecu za tekući mjesec.
Članak 23.
Za neplaćanje računa koji se po uvidu računovodstva utvrdi, Vrtić ima pravo
potraživanja naplatiti ustegom na plaće roditelja/ staratelja djeteta.
Ukoliko roditelji/staratelji imaju nepodmirena dugovanja prema Vrtiću, dijete polaznik
se ne može upisati u novu pedagošku godinu kao što se ni druga djeca roditelja s
nepodmirenim dugovanjima prema Vrtiću ne mogu upisati u programe Vrtića.
V. PRIJELAZNE I ZAVRŠNE ODREDBEČlanak 24.
Ovaj Pravilnik stupa na snagu osmoga dana od dana objave na oglasnoj ploči Vrtića, aprimjenjuje se od 01.11.2020.g.

KLASA: 601-01/20-01/08
URBROJ: 2186/174-01-20-1
Mali Bukovec, 12. listopada 2020. godine
Predsjednik Upravnog vijeća
Nikola Krušelj